Akosua Busia

**Akosua Gyamama Busia** (ba da dʋ'a o nɛ  30 samanpiid 1966) anɛ Ghana siini di'em-di'emis, nɛ onɛ sɔbid yʋ'ʋma. O anɛ onɛ ka siini gɔsidib la mi'i o, on di'em siini di'ema linɛ da buon ye Nettie Harris bɛ yʋʋm 1985 siini linɛ yʋ'ʋri buonl ye *The Color Purple*. O anɛ Ghana prime minister onɛ ka o yʋ'ʋr buon  Kofi Abrefa Busia.

## Buudi nɛ o bɛllim
Ba da dʋ'a Busia bɛnɛ Accra bɛ 1966. O da anɛ pu'ayuod tis Kofi Abrefa Busia, onɛ da an prime minister tis Republic of Ghana (din yi 1969 ti paae 1972) ka mɛ an nabiig bɛ royal buudi bɛ Wenchi, wɛlʋg yinne kanɛ pa'as Ashanti, linɛ kɛ ka Akosua an nabipu'a mɛ. O taʋn, Abena Busia, anɛ sɛnlʋg sɔbit nɛ gbaʋŋ puugin, onɛ da mɔr baŋir tita'ar bɛ na'asaalin bɛ Rutgers University, ka din yi 2017 ni, ka o ziɛr Ghana nɔbazug bɛ Brazil.

Busia da nɔbig bɛnɛ Ghana sʋ'ʋlim, ka sɛŋ o di'em-di'em tʋʋma la yʋʋm pii nɛ ayʋɔbu, o ken sakur bɛnɛ London's Central sakur kanɛ pa'an pia'and nɛ di'ema ka ba gɔsid o nɛɛm.

O yiiga di'ema da anɛ Juliet bɛ zin'igsia kanɛ an piɛlim kas, tʋʋmir Shakespeare's *Romeo* *nɛ Juliet* bɛ Oxford University, o taʋn biis mɛ da bɛ ani mɛ zamisid.

## Tʋʋma
Busia da maali o yiiga siini nɛ 1979 siini *Ashanti*, nɛ Michael Caine nɛ Peter Ustinov. On da yi kɛŋ Los Angeles bɛ in 1980s yʋʋm banɛ gaad la, o da di'em mɛ sʋŋir sɔ bɛ slasher siini li naae di'ema la ni, sɔ' nɛ da pa'an siini la anɛ Andrew Davis (*The Fugitive*). Ba da pʋ nyaŋ yis siini la paalʋg, 1983 ni, ka ba yuon da paam li di'em-di'emnam(pa'as nɛ Daryl Hannah nɛ Rachel Ward)  bɛdigʋ nɛ da mi'i ba la.

Busia's siini tʋʋma mɔr  yɛlkpanna ɛntima bɛdigʋ wʋʋ Bessie bɛ 1986 siini pɛŋir bɛ Richard Wright's novel *Native Son* (nɛ Geraldine Page and Matt Dillon). O mɛ da la'as pa'as zamis kpiʋŋ la ni nɛ Denzel Washington nɛ Lynn Whitfield bɛ  1986. Busia da di'em nɛ Nettie, Whoopi Goldberg's taʋn di'em-di'em tiraan Celie Harris, bɛ Steven Spielberg's 1985 *The Color Purple*, nɔkir yi Alice Walker's di'ema ni ka pian'and zug la an yinne, nɛ Ruth bɛ  *Badge of the Assassin* (1985), nwɛnɛ Jewel bɛ John Singleton's *Rosewood* (1997), nɛ Patience bɛ Antoine Fuqua's *Tears of the Sun* (2003). O da yi TV ni na  bɛ *ER*.

Busia sɔb gbaŋ kanɛ an *The Seasons of Beento Blackbird: A Novel* (Washington Square Press, 1997, ). O da paas nidib atan banɛ da sɔb Toni Morrison yʋʋm tusir, kɔbiswai nɛ pisnii nɛ ayɔpɔi (1987) gbaŋ kanɛ buon *Beloved* tis yʋʋm tusir, kɔbiswai nɛ piswai nɛ anii (1998) ka nɔki  maal sini kanɛ ka li tuongat da an Jonathan Demme la. Yʋʋm tusayi nɛ anii ni (2008), Busia da gaad tuoni gɔs sini kanɛ da paan o saam yela: *The Prof. A Man Remembered. Life, Vision & Legacy of K.A. Busia*. Busia mɛ da paasi sɔb yʋʋma "Moon Blue" on nɛ Stevie Wonder mall yʋʋma album *A Time 2 Love*, ka ba da yisi li paalʋ yʋʋm tusayi ne anu (2005). O yʋʋma kanɛ buon "Mama" da paas yʋʋm tusayi nɛ piinɛ wai (2019) ni yʋʋm kanɛ buon *New Daughters of Africa*, ka one da paasi sɔbi li an Margaret Busby.

On da nɔk yʋʋm piinɛ nii ye o yuol o bipʋŋ la nyaaŋ, yʋʋm tusayi nɛ piinɛ yuobʋ ni (2016) Busia da leb sini maalig ni bɛ off-Broadway nɛ Broadway production ka ba maal Danai Gurira diem kanɛ buon *Eclipsed*, on nɛ Lupita Nyong'o. O tʋʋma da an siem bɛ off-Broadway ni la yela, o da die Obie Award yaan piini, diemkan ni ba da buon o yʋʋr ye Rita. 

Yʋʋm tusayi nɛ pisi nɛ anaasi ni (2024), Busia da yis diema sini ka li buon *In Search of a Blessed Life: He Who Hath*, yaamkan da yinɛ gbaŋ kanɛ buon *He that Hath, to Him Shall Be Given* ka one sɔb an Dag Heward-Mills la ni na. Yʋʋmkan nyaaŋ, Busia sini kani buon *Stevie Wonder in Ghana: In Search of a Blessed Life* mɛ da yi paalʋ na.

## O yin yela
Yʋʋm tusir, kɔbiswai nɛ piswai nɛ ayuobʋ, nwadis piiga, dabpiinɛ yi daar (12 October 1996), Akosua Busia da kul sid, America tɛŋ nid kanɛ gɔsid sini maalig ka ba buon John Singleton, ba mɔr bipʋŋ yinne — Hadar Busia-Singleton (ba dʋa o nɛ 3 April 1997); ba da bas taaba yʋʋm tusir, kɔbiswai nɛ piswai nɛ ayɔpɔi, nwadisayuobʋ, dabpii nɛ nu daar (15 June 1997). Ba pʋasadir la da kɛŋ sakur nɛ Ghana sʋʋlim, ka nyaan lɛb US.

On nɛ o pitu Abena Busia laasi pinil Busia Foundation International, ye "ba sʋŋ tadimnam".

## Sininam
**sini**

## Gbanvɛɛnsa